b'\n_START_ARTICLE_\nPet\xc3\xa4j\xc3\xa4-opisto\n_START_PARAGRAPH_\nPet\xc3\xa4j\xc3\xa4-opisto on alueellinen kansalaisopisto L\xc3\xa4nsi-Pirkanmaalla ja Pohjois-Satakunnassa. Oppilaitos syntyi Parkanon kansalaisopiston ja Pohjois-Satakunnan Alueopiston yhdistyess\xc3\xa4 1.1.2009. Oppilaitoksen toiminta-alueeseen kuuluvat Parkano, Kihni\xc3\xb6, Kankaanp\xc3\xa4\xc3\xa4, Honkajoki, Pomarkku ja Karvia._NEWLINE_Pet\xc3\xa4j\xc3\xa4-opisto on valtionavun alainen vapaan sivistysty\xc3\xb6n oppilaitos, joka tarjoaa opiskelu- ja harrastusmahdollisuuksia k\xc3\xa4dentaitojen, kuvataiteiden, kielten, tietotekniikan, musiikin, hyvinvoinnin, tanssin sek\xc3\xa4 teatterin alueilla. Niiden lis\xc3\xa4ksi Pet\xc3\xa4j\xc3\xa4-opisto antaa taiteen perusopetusta k\xc3\xa4sity\xc3\xb6taiteen ja kuvataiteiden oppiaineissa opetushallituksen hyv\xc3\xa4ksymien opetussuunnitelman perusteiden mukaisesti. Opisto siirtyi 1.1.2014 SASKY koulutuskuntayhtym\xc3\xa4n yll\xc3\xa4pidett\xc3\xa4v\xc3\xa4ksi.\n_START_SECTION_\nTunnuslukuja\n_START_PARAGRAPH_\nOpistossa on vuosittain runsaat 3\xc2\xa0000 opiskelijaa, 300 kurssia, 90 opettajaa ja 13\xc2\xa0000 opetustuntia.'